দিনেশ রামদিন
দিনেশ রামদিন (ইংরেজি: Denesh Ramdin; জন্ম: ১৩ মার্চ, ১৯৮৫) ভারতীয় বংশোদ্ভূত ও ত্রিনিদাদে জন্মগ্রহণকারী ওয়েস্ট ইন্ডিয়ান ক্রিকেটার। ওয়েস্ট ইন্ডিজ ক্রিকেট দলের বর্তমান সদস্য তিনি। ডানহাতি ব্যাটসম্যানরূপে দলে তিনি মূলতঃ উইকেট-রক্ষকের দায়িত্ব পালন করেন। এছাড়াও, ওয়েস্ট ইন্ডিজের একদিনের আন্তর্জাতিক ও টুয়েন্টি২০ আন্তর্জাতিক দলের অধিনায়কের দায়িত্ব পালন করেছেন। ২০০৪ সাল থেকে ঘরোয়া ক্রিকেটে ত্রিনিদাদ ও টোবাগো ক্রিকেট দলের হয়ে খেলছেন। নভেম্বর ২০১১ সাল থেকে তিনি ঐ দলের অধিনায়কের দায়িত্ব পালন করছেন। ওয়েস্ট ইন্ডিজ ক্রিকেট দলের প্রতিনিধিত্বকারী রামদিন একদিনের আন্তর্জাতিকের উইকেট-রক্ষক হিসেবে ১২৮ রান করে সর্বোচ্চ রান সংগ্রহের কৃতিত্ব প্রদর্শন করেন। এছাড়াও টেস্ট ক্রিকেটে ১৬৬ রান করে দ্বিতীয় সর্বাধিক রান করেন।